45. TOLNAI TARISZNYÁSOK KÖRNYEZETISMERETI VERSENYE
Versenykiírás
Az idei évben egy barátságos kicsi falu, Szakadát megismerésére hívunk. Régi idők emlékét őrzi a német nemzetiségi tájház. A katolikus templom oltárában hitelesített szent ereklyét őriznek. Közvetlenül a település határában húzódik a Szakadáti Legelő természetvédelmi terület. A versenyre nem szükséges előre készülni, tanulni, a feladat a felfedező túra és a www.totakiv.fw.hu honlap segítségével teljesíthető. A rendezvényt igazi családi programnak gondoljuk, a település megismerése mellett kiegészítő programokkal is várunk. Mókaporta népi játszótér együttműködést igénylő játékokkal és szerencsefutam is lesz a rendezvényen.
A versenyen 2-5 fős csapatok vesznek részt általános iskolás, középiskolás, családi és felnőtt kategóriában. A családi kategóriában nem feltétel a rokoni kapcsolat, a csapatnak legalább egy fő 14. életévét be nem töltött tagja kell legyen. A rendezvény honlapján elhelyezünk egy a falu történetét, kulturális és természeti értékeit bemutató rövid anyagot. A kérdések közül néhányat ebből felkészülve meg lehet válaszolni. A kérdések többségére azonban a falu bejárása során szerzett ismeretek segítségével, a település nevezetes helyeit felkeresve lehet megtudni a választ. Minden kérdésre három választ adunk meg, ezek közül kell kiválasztani a megfelelőt. A helyes válaszok betűjelét egymás mellé írva egy értelmes szöveg kerekedik ki. A verseny célja, hogy a térképen jelölt bójákat is érintve minél hamarabb megfejtsétek ezt a szöveget, és a négy órás szintidőn belül beérjetek a célba.
A rendezvény honlapja: www.totakiv.fw.hu 
Verseny időpontja: 2026. október 03. (szombat)
Versenyközpont: labdarúgó pálya (46.544689, 18.468539). A versenyközpontban nem lesz fedett hely és áramforrás. Esősnek ígérkező időjárás esetén a kultúrházban lesz a versenyközpont. Szükség esetén erről a verseny honlapján adunk tájékoztatást. 
Nevezés: feherlofiase@gmail.com Nevezéskor kérjük megadni, hogy melyik kategóriában hány csapattal nevezel a versenyre. Nagy segítséget jelent, ha a résztvevők várható létszámát is tudod.
Nevezési határidő: 2026. október 02. (péntek) 18:00 óra
Nevezési díj: Helyi lakosoknak és hat éves korig nincs nevezési díj. Más esetben, határidőben történő nevezés esetén diákoknak 1000 Ft/fő, felnőtteknek 1500 Ft/fő, helyszíni nevezés estén diákoknak 1500 Ft/fő, felnőtteknek 2000 Ft/fő. A nevezési díjat a helyszínen kell fizetni.
Díjazás: minden kategória győztes csapata egy serleget vihet haza. Az 1-3. harmadik helyezett csapatok tagjai érem és a verseny lógójával ellátott póló, valamint tárgyjutalom díjazásban részesülnek. Általános iskolás kategóriában a 4-6. helyezett csapatok tagjait is díjazzuk a verseny lógójával ellátott pólóval.
Ajándék: minden résztvevő a verseny logójával ellátott hűtőmágnest kap ajándékba
Szükséges felszerelés: íróeszköz, pohár a teához
Információ: Bernáth Zsolt 30/351-3344
A verseny menete:
9:00-9:45
résztvevők megérkezése




9:45-10:00
köszöntő, tájékoztató




10:00-14:00
verseny




14:15-14:45
Szerencsefutam




15:00
 
eredményhirdetés
A rendezvény támogatói: Szakadát Község Önkormányzata, Bethlen Gábor Közalapítvány, Novotransz Kft., Vendi Hungária Kft., Delta-E kft., Tagex Hungária Kft., Szakadáti Német Nemzetiségi Önkormányzat, Tolna Megyei Természetbarát Szövetség
A versenyeken mindenki saját felelősségére vesz részt. A rendezvényen fényképek, videók készülnek, részvételével mindenki hozzájárulását adja a felvételek közzétételére a verseny honlapján. Szép időt és kellemes versenyzést kívánunk.
